Embedslægetilsyn 2014 
Sagsfremstilling 
219.     Embedslægetilsyn 2014 - Åbent 
  
  
SAGENS INDHOLD 
Embedslægeinstitutionen fører på vegne af Sundhedsstyrelsen uanmeldt tilsyn vedrørende de sundhedsmæssige 
forhold for borgere på plejecentre. 
  
Tilsynene er i 2014 gennemført i perioden 1. oktober til 13. oktober på fire af kommunens otte plejecentre. Det drejer 
sig om [adresse], [adresse], [adresse] og Skaghøj. 
  
Plejecentrene Anlægget, [adresse], [adresse] og Voldumcentret har ikke modtaget tilsyn i 2014 som følge af positive 
tilsynsresultater i 2013. 
  
Der blev fundet fejl og mangler på de fire plejecentre. På tre plejecentre har Embedslægeinstitutionen (i det følgende 
benævnt Tilsynet) fundet fejl og mangler ”som samlet kun indebærer ringe risiko for patientsikkerheden”. På ét 
plejecenter har Tilsynet fundet fejl og mangler, ”som indebærer risiko for patientsikkerheden”.  
  
Af Tilsynets rapporter fremgår det, at sundhedsforholdene har været tilfredsstillende på alle plejecentrene. Det 
fremhæves også, at der har været gjort en stor indsats for at imødekomme kravene fremsat ved tilsynet i 2013. Som 
følge heraf opfylder [adresse], [adresse], [adresse] og Skaghøj kravene for gradueret tilsyn. Plejecentrene vil 
derfor være fritaget for Embedslægetilsyn i 2015.  
  
For at imødekomme Tilsynets krav, er der udarbejdet handleplaner på alle fire plejecentre. Disse er siden godkendt 
af Embedslægeinstitutionen.  
  
Social og Sundhed har udarbejdet et notat – ”Sammenfatning af konklusioner - Embedslægetilsynet 2014”. 
  
Tilsynsrapporter og notatet har været sendt i høring i Ældrerådet. 
  
VURDERING 
Social og Sundhed finder det positivt, at plejecentrene [adresse], [adresse], [adresse] og Skaghøj opfylder 
kravene for gradueret tilsyn og derfor først vil modtage tilsyn i 2016. 
  
 
Byråd 
16. december 2014 
Sagsnr. 710-2014-
62419 
Dok.nr. 710-2014-
278100 
Sagsbehandler 
DPROTH 
  
Tidl. politisk behandling 
  
Forventet sagsgang 
SS-U, ØK, BY 
Lovgrundlag 
SEL § 151, Sundhedsloven § 219 
På alle plejecentre fandt Tilsynet, at der har været ydet en målrettet indsats i forhold til Sundhedsstyrelsens generelle 
krav og kravene fremsat ved tilsynene i 2013.  
  
De udarbejdede handleplaner beskriver opfølgende aktiviteter. En kortfattet opsummering af disse aktiviteter 
fremgår af notatet ”Opfølgende aktiviteter - Embedslægetilsynet 2014”. 
  
Aktiviteterne omfatter bl.a.: 
· rettelse af alle konkrete påtaler 
· undervisning af relevante medarbejdergrupper 
· præciseringer af ansvarsfordeling, hvor dette har været årsag til påtaler 
· planlægning og gennemførelse af evalueringer og løbende opfølgninger, herunder intern auditering 
· omprioriteringer af ressourcer med henblik på at kunne imødekomme Tilsynets krav fremover. 
  
Af Ældrerådets høringssvar fremgår det, at man finder det utilfredsstillende, at der på ét plejecenter fortsat findes fejl, 
der vurderes som en risiko for patientsikkerheden. Rådet konstaterer dog med tilfredshed, at det pågældende 
plejecenters handleplan virker overvejet og gennemarbejdet i forhold til at komme udfordringerne til livs. Ældrerådet 
ser det som yderst positivt, at alle kommunens otte plejecentre er på gradueret tilsyn og udtrykker i den forbindelse 
en stor ros til personalet. 
  
Social og Sundhed anerkender Ældrerådets overvejelser og vurderer, at de aktiviteter, der er iværksat på de enkelte 
plejecentre vil imødekomme Sundhedsstyrelsens krav.  
  
ØKONOMI 
Ingen økonomiske konsekvenser. 
  
INDDRAGELSE 
Tilsynsrapporter og notatet ”Sammenfatning og konklusioner – Embedslægetilsynet 2014” har været sendt i høring i 
Ældrerådet. Ældrerådets høringssvar er vedlagt som bilag. 
  
Tilsynsrapporterne offentliggøres på [adresse] hjemmeside og på Tilbudsportalen. 
  
INDSTILLING 
Social- og sundhedsdirektøren indstiller til Byrådet: 
  
1. At tilsynet tages til efterretning. 
2. At indsatsen beskrevet i notatet ”Opfølgende aktiviteter - Embedslægetilsynet 2014” godkendes. 
  
BESLUTNING 
  
Social- og Sundhedsudvalget, 2. december 2014: 
Fraværende: Ingen 
  
Ad 1) Indstilles taget til efterretning. 
Ad 2) Indstilles godkendt. 
  
Økonomiudvalget, 9. december 2014: 
Fraværende: Frederik Iversen 
  
Indstilles godkendt. 
  
Bilag 
Sammenfatning af konklusioner - 
Embedslægetilsynet 2014 
710-2014-243640 
  
  
  
  
Byråd, 16. december 2014: 
Fraværende: Ingen 
  
Godkendt. 
Opfølgende aktiviteter - Embedslægetilsynet 
2014 
710-2014-244002 
Handleplan, [adresse] 2014 
710-2014-254990 
Ældrerådets høringssvar 2014 
710-2014-264356 
